**Regler – Fodboldturnering 2022/2023**

**Turneringsform:**

I sæsonen 2022/2023 bliver turneringen afviklet på fem forskellige niveauer: A, B og C, der spilles som 8-mands, og D og E, der spilles som 5-mands. Der bliver spillet tre indledende turneringsrunder geografisk opdelt i nord, syd og øst. Resultaterne fra de tre turneringsrunder lægges sammen, og efter sidste runde findes der en regionsmester på hvert niveau. 1. og 2. pladsen fra hver pulje kvalificerer sig til FM/DM. Ved afbud gives pladsen videre, og kun hold, der har deltaget i alle kampene i de indledende runder, kan kvalificere sig.

**Spillesteder og tidspunkter:**

1. runde:

Nord: 17/9-22. Skalborg Sportsklub, Hobrovej 435, 9200 Aalborg.

Syd: 18/9-22. Gråsten Boldklub, Buskmosevej 2, 6300 Gråsten.

Øst: 17/9-22. Glostrup Special, Glostrup Idrætspark, Stadionvej 80, 2600 Glostrup.

2. runde:

Nord: 8/10-22. KFUM Fodbold Randers, Langvang Idrætscenter, Mariagervej 182, 8900 Randers C.

Syd: 8/10-22. BK Enghaven: Odense KFUM, Rismarksvænget 11, 5200 Odense V.

Øst: 16/10-22. Snekkersten I. F., Agnetevej 1, 3070 Snekkersten.

3. runde:

Nord: 22/4-23. Morsø F. C., Ørstedvej 15, 7900 Nykøbing M.

Syd: 22/4-23. Seest Boldklub, Holbergsvej 50, 6000 Kolding.

Øst: 23/4-23. BK Røde Stjerne Roskilde, Darupvej 50, 4000 Roskilde.

FM/DM: 13/5-2023. Boldklubben Enghaven.

**Spilleregler:**

Der spilles efter DBU’s regler med enkelte undtagelser:

8-mands: [Spilleregler 8-mandsrækker (dbujylland.dk)](https://www.dbujylland.dk/turneringer-regler/love-og-regler/dbu-jyllands-love-og-regler/spilleregler/8-mands/)

5-mands: [Spilleregler 5-mandsrækker (dbujylland.dk)](https://www.dbujylland.dk/turneringer-regler/love-og-regler/dbu-jyllands-love-og-regler/spilleregler/5-mands/)

Spillernes antal:

* 8-mands:
  + Det er tilladt at anvende op til 14 spillere pr. stævne. Et hold består af op til 11 spillere pr. kamp, hvor 8 spillere må være på banen samtidig.
* 5-mands:
  + Det er tilladt at bruge op til 9 spillere pr. stævne. Et hold består af op til 8 spillere pr. kamp, hvoraf 5 spillere må være på banen samtidig.

Bolden:

* Der spilles med str. 5 i både 8-mands og 5-mands.

Dommer

* Værtsklubben sørger for at bestille dommere gennem DBU.
* Hvis det ikke er muligt at skaffe nok dommere gennem DBU, sørger værtsklubben for at finde andre dommere.

Spilletid

* 8-mands:
  + 2 x 20 minutter (ved op til tre kampe pr. hold pr. stævne) eller 2 x 15 minutter (ved fire eller flere kampe pr. hold pr. stævne)
* 5-mands:
  + 2 x 10 minutter.
* Pausen mellem de to halvlege er 5 minutter.

Indkast

* For spillere med fysisk handicap er det tilladt at udføre indkast ved at trille bolden ind under knæhøjde.

Inddeling i niveauer

* Holdene tilmelder sig i det niveau, som de vurderer, at de hører til. Hvis holdene er i tvivl, kan de få vejledning fra fodboldudvalget.
* Hvis et hold er fejlplaceret, kan fodboldudvalget flytte det til et andet niveau efter første turneringsrunde.

Holdkort

* Alle hold skal udfylde holdkort ved hver turneringsrunde. Holdkort udleveres af værtsklubben og afleveres efter udfyldelse igen til værtsklubben.

Pointgivning

* Der tildeles 3 point for sejr, 1 point for uafgjort, og 0 point for nederlag.
* Ved udeblivelse fra en kamp, taberdømmes holdet 0-3. Hvis begge hold udebliver, bliver resultatet 0-0.
* Ved pointlighed afgøres holdenes placering efter 1) indbyrdes kampe, 2) samlet målforskel, 3) samlet antal scorede mål.